Kulowscy bikerojo do swojeje dwaceteje sezony startowali
Dubrjenk (AK/SN). Na wšěch 143 motorskich je so sobotu w Dubrjenku zhromadźiło, hdźež jich a jich mašiny farar Johannes Magiera požohnowa. „Tele požohnowanje je nam jara wažne, dokelž wuprošamy sej tak lěto bjez njezbožow“, podšmórny předsyda towarstwa Kulowskich bikerow Manfred Notzke k 20. sezonowemu startej tohole razu. Z Dubrjenka wjedźeše 146 kilometrow dołha čara přez Njedźichow, Kinspork, Wikow (Elsterwerda) a Rólany wróćo do Dubrjenka. Wjele spřećelenych bikerow Kulowskich jězdźerjow přewodźeše. „Tale jězba je naš zazběh do sezony“, rjekny Manfred Notzke. Kóžde lěto wuzwoleja sej hinaši cil. Nawróćiwši so přewjedźechu motorscy popołdnju wšelake hry a dožiwichu wječor live-hudźbu.
pol_Latn szl_Latn